આ વાતનો જવાબ આપતી વખતે સિદ્ધાર્થનાથ સિંહે મીડિયા પર સુપારી જર્નાલિઝમનો આરોપ લગાવ્યો છે. તેમણે કહ્યું કે વેબ મીડિયા હવે પત્રકારત્વ કરવાના બદલે લોકોને બદનામ કરવાનું કામ કરી રહી છે. અને તે તથ્યોને તોડી-મરોડીને લોકોને બદનામ કરી રહી છે. જય શાહના બચાવમાં સિદ્ધાર્થનાથ સિંહે કહ્યું કે વિપક્ષ વગર કોઇ કારણે વાતને હવા આપી રહી છે. તેમણે કહ્યું કે રોબર્ટ વાડ્રા વિરુદ્ધ એટલા પેપર છે કે તે પૂરી જિંદગી જેલમાં વિતાવી શકે છે. ઉલ્લેખનીય છે કે રાહુલ ગાંધીએ તેમની મધ્ય ગુજરાતની ત્રણ દિવસની યાત્રાની શરૂઆતમાં જનસભામાં કહ્યું હતું કે ચોકીદારની નાક નીચે લૂંટ ચાલી રહી છે. હવે અમને ખબર પડી કે નોટબંધીથી કોનો વિકાસ થયો છે. તેમણે કહ્યું હતું કે આ નોટબંધી આરબીઆઇ કે ગરીબ કે ખેડૂતોને નહીં પણ શાહના શાસનમાં શાહને ફાયદો થયો છે.